Anɛ o maa suɔ nɛ o kane munyu nɛ ɔ ngɛ %% mi lo?
Baiblo ɔ Ngɛ Intanɛti ɔ Nɔ | NGMAMI KLƆUKLƆU Ɔ—JE EHE BAIBLO
Anɛ o maa suɔ nɛ o kane munyu nɛ ɔ ngɛ %% mi lo?
4 Enɛ ɔ se ɔ, i na, nɛ hyɛ! sinya ko nɛ a bli ngɛ hiɔwe, nɛ kekleekle gbi nɛ i nu nɛ e kɛ mi ngɛ munyu tue ɔ ngɛ kaa titimati pɛmi, nɛ e de ke: "Kuɔɔ kɛ ba hiɛ ɔ, nɛ ma tsɔɔ mo níhi nɛ e sa kaa a ba mi."
2 Enɛ ɔ se ɔ, amlɔ nɔuu nɛ i ba je mumi ɔ he wami ɔ mi, nɛ hyɛ! matsɛ sɛ ko maa si ngɛ e blɔ he ngɛ hiɔwe, nɛ nɔ ko hii si ngɛ matsɛ sɛ ɔ nɔ.
3 Nɛ nɔ nɛ e hii si ɔ ngɛ kaa yaspi tɛ kɛ saadion tɛ, nɛ alale nɛ ngɛ kaa emerald bɔle matsɛ sɛ ɔ kɛ kpe.
4 Nɛ matsɛ sɛhi 24 bɔle matsɛ sɛ ɔ kɛ kpe, nɛ i na nikɔtɔmahi 24 nɛ a hii si ngɛ matsɛ sɛ nɛ ɔmɛ a nɔ, nɛ a wo tade hiɔhi, nɛ sika tsu jlasihi fĩ a yi.
5 Oslabai gbami kɛ gbihi kɛ hiɔwe simihi ngɛ matsɛ sɛ ɔ mi jee kɛ ngɛ bae; nɛ kanehi kpaago nɛ́ a ngɛ tsoe ngɛ matsɛ sɛ ɔ hɛ mi, nɛ lɔ ɔmɛ ji Mawu mumi kpaago ɔmɛ ɔ nɛ.
6 Nɔ́ ko nɛ e ngɛ kaa ahuhuɛ wo, kaa kristalo ngɛ matsɛ sɛ ɔ hɛ mi.
Adebɔ níhi nɛ wami ngɛ a mi eywiɛ nɛ hɛ ngmɛhi hyi a hɛ mi kɛ a se tɔtɔɔtɔ ɔ ngɛ matsɛ sɛ ɔ kpɛti kɛ e he tsuo kɛ kpe.
7 Kekleekle adebɔ nɔ́ nɛ wami ngɛ e mi ɔ ngɛ kaa jata, nɛ adebɔ nɔ́ nɛ wami ngɛ e mi enyɔne ɔ ngɛ kaa na ku nyafii, nɛ adebɔ nɔ́ nɛ wami ngɛ e mi etɛne ɔ hɛ mi ngɛ kaa adesa hɛ mi, nɛ adebɔ nɔ́ nɛ wami ngɛ e mi eywiɛne ɔ ngɛ kaa kɔle nɛ ngɛ tee.
8 Ngɛ adebɔ níhi nɛ wami ngɛ a mi eywiɛ ɔmɛ a blɔ fa mi ɔ, a ti nɔ fɛɛ nɔ ngɛ pɛli ekpa; hɛ ngmɛhi hyi a pɛli ɔmɛ a nɔ kɛ a sisi tɔtɔɔtɔ. Nɛ daa nyɔ kɛ pia a, a ngɛ dee ke: "Klɔuklɔu, klɔuklɔu, klɔuklɔu ji Yehowa Mawu, Ope ɔ, nɔ nɛ e ngɛ momo ɔ, nɛ e ngɛ ɔ, nɛ e ma a."
9 Be fɛɛ be nɛ adebɔ níhi nɛ wami ngɛ a mi ɔ maa wo Nɔ nɛ e hii si ngɛ matsɛ sɛ ɔ nɔ ɔ, nɛ ji Nɔ nɛ e ngɛ kɛ yaa neneene kɛ neneene ɔ hɛ mi nyami nɛ a maa bu lɛ nɛ a maa na lɛ si ɔ,
10 nikɔtɔmahi 24 ɔ nɔɔ si ngɛ Nɔ nɛ e hii si ngɛ matsɛ ɔ sɛ ɔ nɔ ɔ hɛ mi, nɛ a jaa Nɔ nɛ e ngɛ kɛ yaa neneene kɛ neneene ɔ, nɛ a ngɔɔ a jlasi ɔmɛ kɛ pueɔ matsɛ sɛ ɔ hɛ mi, nɛ a deɔ ke:
11 "Yehowa wa Mawu, mo ji nɔ nɛ sa kaa o ngɔ hɛ mi nyami, bumi, kɛ he wami, ejakaa mo lɛ o bɔ níhi tsuo, nɛ o suɔmi nya nɛ a ba si himi mi, nɛ a bɔ mɛ ngɛ."